Ohjelman mahdollistavat Joyce Meyer Ministriesin ystävät ja tukijat.
Minä en aio hyväksyä aivan kaikkea. En salli täyttää päätäni roskalla.
Ihmiset eivät saa päättää siitä, -
mitä minä uskon, eivätkä he saa riistää sitä minulta.
En anna heidän masentaa ja myrkyttää mieltäni.
Tiedän, mitä uskon ja seison sen takana. Tehkää tekin samoin.
ILOA ARKEEN ― JOYCE MEYER Totuus tekee vapaaksi.
Kautta koko historiamme, kaikkina aikoina, ihmiset ovat -
halunneet tietää, mikä on totuus. Niin myös Jeesuksen aikoina.
Joh. 18:37."Niin Pilatus sanoi hänelle: 'Sinä siis kuitenkin olet kuningas?'
Jeesus vastasi: 'Sinäpä sen sanot, -
että minä olen kuningas. Sitä varten minä olen syntynyt -
ja sitä varten maailmaan tullut, että minä todistaisin totuuden puolesta.
Jokainen, joka on totuudesta, kuulee minun ääneni.'
Pilatus sanoi hänelle: 'Mikä on totuus?'" (Jae 38).
Jeesus juuri sanoi sen, mutta totuus pitääkin sanoa -
monta kertaa, eikä se silti kelpaa.
Ef. 4:20―21 "Mutta näin te ette ole oppineet Kristusta tuntemaan, -
jos muutoin olette hänestä kuulleet ja hänessä opetusta saaneet, -
niinkuin totuus on Jeesuksessa." Kaikki totuus on Jeesuksessa.
Se ilmentyy ja henkilöityy Hänessä eikä ole vain henkinen periaate.
Näemme, kuinka se näkyi esimerkkinä Hänen elämäntavassaan.
Jeesus tuli kuollakseen meidän ja syntiemme puolesta, -
mutta ei siinä kaikki.
Se on kaikkein tärkein asia, koska ikuisuus on pitkä aika.
Mutta Hän kuoli, jotta meillä olisi hyvä elämä, -
ei vain siksi, että meillä olisi mukavaa taivaassa.
Jeesus tuli näyttämään esimerkkiä siitä kuinka tulisi elää.
Siksi meidän tulee lukea Sanaa nähdäksemme, kuinka Hän eli.
Raamattu ei ole vain hengellinen kirja, vaan sieltä löytyy kaikki.
Raamattu on niin käytännöllinen, että minua turhauttaa se, -
kun ihmiset saarnaavat siitä niin, ettei kukaan sitä ymmärrä.
Siksi kukaan ei osaa soveltaa Sanaa jokapäiväiseen elämäänsä.
Kävin seurakunnassa monia vuosia.
Siellä pitäydyttiin tarkasti kirjoituksissa, ja opin paljon, -
mutta ei läheskään tarpeeksi siitä, miten eläisin omaa elämääni.
Jumalan Sanan ei tulisi vain lohduttaa, vaan myös ohjata meitä.
Se ei vain kerro, mitä teemme oikein, -
vaan kuten Paavali sanoo kirjeessään Timoteukselle (2. Tim. 4:2.): -
"Nuhtele, varoita, kehoita, kaikella pitkämielisyydellä ja opetuksella."
Joskus tarvitsemme hengellisen vanhemman, -
joka kehottaa meitä laittamaan elämämme kuntoon.
Ihmiset seuraavat sinua. Olet ainoa Jeesus, jonka he näkevät.
Jos me olemme "maailman valo" sytyttäkäämme valo pimeyteen.
Olkaa näkyviä ja saattakaa ihmiset janoamaan sitä, mitä näkevät teissä.
On sanottu: "Saarnaa kaiken aikaa, ja jos tarpeellista, käytä sanoja."
Monenko mielestä elämäntapamme ovat tärkeämpiä kuin sanamme?
Ongelma on, että ihmiset sanovat kaikenlaista, mutta eivät elä niin.
Ja se vaikuttaa moneen ihmiseen.
Totuuden voi määritellä faktana, tosiasiana, aina pysyvänä, -
uskollisesti aina samana. Luotettavana, uskottavana, -
jonakin, jonka voi uskoa. Tässä on hyvä esimerkki siitä.
Jos säätiedotus sanoo ulkona olevan kuuma, varmaankin niin on.
Kun menen ulos, huomaan kuumuuden.
Ei epäilystäkään. Se on aina oleva samoin.
Jos hellettä on luvattu, ulkona on kuuma.
Jos taas on luvattu lämmintä ja ulos mennessäni onkin kylmä, -
joku on pielessä. Joko sääennustaja valehteli -
tai sitten lämpömittari valehtelee. Ehkä minussa onkin jotakin vialla, -
jos kerran ulkona on helle ja minua palelee siitä huolimatta.
Mikä opetus tähän liittyy? Totuus tuottaa aina oikean tuloksen.
Jos se, mitä uskon, on totta, minun pitäisi tuottaa hyvää hedelmää.
Jos se, mitä minä uskon, on totta, -
ja laitan koko elämäni uskoni varaan, tulosten tulisi miellyttää minua.
Mitä järkeä on uskoa jotakin, joka tekee oloni kurjaksi?
Ei ole vaikea selvittää totuutta, -
koska totuus toimii aina. Jeesus sanoi: "Minä olen tie."
Ei vain tie taivaaseen, vaan tie oikeaan tapaan elää.
"Minä olen totuus ja elämä."
Jos jokin on totta, sen tulee olla luotettavaa.
Jeesus on aina sama. Eilen, tänään ja ikuisesti.
Jos me olemme uskottomia, Hän pysyy silti uskollisena.
Totuus toimii aina samalla tavalla.
Haastan teitä kokeilemaan tämän kirjan periaatteita, -
tämän ihanan kirjan, Raamatun, -
ihmisten kirjoittaman, mutta Pyhän Hengen innoittaman.
Tätä kirjaa on myyty 6―7 miljardia kappaletta.
Se on käännetty 2 200 kielelle.
Osa siitä on ollut olemassa jo 35 vuosisataa.
Yksikään kirja ei ole säilynyt ja ollut olemassa niin kauaa.
Ei väliä, mitä on yritetty tehdä, kukaan ei pysty tuhoamaan sitä.
Miksikö? Koska se on totuus.
Tiedän, että monet katsojat haluaisivat väitellä sen oikeellisuudesta.
Minulle on turha lähettää palautetta siitä.
Olen jo päättänyt, että Sana on tosi. Sen varaan lasken elämäni.
En tule muuttamaan mieltäni. Se on jo päätetty.
Tätä varten elän ja tämän varaan rakennan elämäni.
Sanot: "Entä jos olet väärässä?"
Ainakin teen matkaa iloisena. Entä jos sinä olet väärässä?
Jos olen väärässä, matka on ollut hieno, mutta jos sinä olet väärässä, -
olet vaikeuksissa, koska ikuisuus on pitkä aika ja helvetissä on kuuma.
Jos emme tunne totuutta, hyväksymme väärennykset.
Siksi puhumme Sanan tärkeydestä.
Et tunnista valhetta, ellet tunne Sanaa. Ota ja tutki sitä.
Kukaan meistä ei sano haluavansa sairaanhoitajaksi -
ja kuvittele osaavansa opiskelematta.
"Ajattelin ruveta hammaslääkäriksi. Alanpa tässä vetää hampaita."
Ei kukaan kunnioittaisi sellaista. Tuskin saisit asiakkaita.
Silti moni kristitty ajattelee olevansa vahva uskossa opiskelematta Sanaa.
Vain käyminen seurakunnassa kerran viikossa ei riitä, -
eikä myöskään valmiiksi pureskeltu saarna, on opiskeltava Sanaa.
Jos haluaa tehdä jotakin hyvin, siihen on uhrattava aikaa.
Jospa käyttäisimme saman verran aikaa Sanaan kuin ulkomuotoomme.
Eikö niin? Minulta laittautumiseen menee joka päivä yli tunti!
En voisi ajatellakaan meneväni ulos laittautumatta.
Tarvitsen sen tunnin joka aamu päästäkseni vauhtiin. Aamen!
Kun katson teitä, olette kaikki niin kauniisti laitettuja, -
mutta olette käyttäneet siihen aikaa.
Meitä tulisi kiinnostaa sisäinen ihminen enemmän kuin ulkoinen.
Käytitkö yhtä paljon aikaa sisäiseen ihmiseesi kuin ulkoiseen?
Kanadassa on liikkuu niin paljon väärennettyä rahaa, -
että pankit opettavat, kuinka erottaa oikeat rahat vääristä.
Teen tässä vähän samaa juttua. Kuinka erottaa oikea väärästä?
Näinä viimeisinä aikoina tärkeintä on erottaa harhautus totuudesta.
On tiedettävä, milloin paholainen valehtelee meille. Sana opettaa siitä.
Miten maailma ymmärtää totuuden? Mitä se sanoo siitä?
Maailma kieltää absoluuttisen totuuden.
Olemme siirtyneet eri mielipiteiden hyväksymisestä siihen, -
että sanomme niiden olevan totta. "Totuus on suhteellista." Naurettavaa!
Eli totuus muuttuu koko ajan -
riippuen kulttuuristasi tai vaikkapa olosuhteistasi.
Se menee jotenkin näin: Avioliitto oli joskus oikein ja tarpeellista, -
mutta nyt olemme uudella vuosisadalla, ja asiat ovat toisin.
Sitä paitsi se on pelkkä paperinpala, mitä merkitystä sillä on?
Avopareja on nykyään enemmän kuin aviossa olevia.
Ja olisi muitakin esimerkkejä monista muista asioista, -
mutta ongelma on Jumalan Sana.
"Mies luopukoon isästänsä ja äidistänsä ja liittyköön vaimoonsa, -
ja he tulevat yhdeksi lihaksi." 1. Moos. 2:24.
Sen oli tarkoitus kestää eliniän, paitsi joissakin erikoistapauksissa.
Syy, miksi ihmiset eivät halua tuota "paperinpalaa" on se, -
ettei haluta sitoutua laillisesti.
Nykyään ihmiset haluavat kokeilla kaikkea ennen kuin sitoutuvat.
Voitte aivan hyvin taputtaa, se on totinen totuus.
Päättäkäämme olla välittämättä siitä, mitä maailma sanoo.
Mitä sanoo Jumala? Raamatut ylös!
En välitä siitä, mitä maailma sanoo. Vain sillä on väliä, mitä Jumala sanoo.
On tehtävä päätös. Et voi poukkoilla maailman ja Raamatun välillä.
Kuuntelet vähän uutisia ja vähän Jeesusta, sitä ja tätä.
On tehtävä päätös siitä, mitä me uskomme ja miksi.
"Tämän takana seison ja tälle perustan elämäni. En aio peräytyä."
Näin uskon, kunnes Jeesus tulee!
Jos et ole vielä päättänyt, maailma saattaa puhua sinut ympäri.
Sanassa on 251 viittausta totuuteen. Sen on oltava jotenkin tärkeää.
Jakeessa Room. 2:8 sanotaan, että niille, jotka eivät tottele totuutta, -
tulee viha ja kiivaus tuomiopäivänä.
Entäpä ne, joiden mielestä totuus riippuu kulttuurista?
Raamatussa on muutamia asioita, jotka ovat osa sen ajan kulttuuria, -
mutta 10 käskyä eivät kuulu niihin.
Jos kansakuntana ja Jumalan palvelijoina tottelisimme enemmän -
kymmentä käskyä, se kääntäisi elämämme toiseen suuntaan.
Tulet kuulemaan tänään lisää niistä. Nuo käskyt on jaettu kahteen osaan.
Neljä ensimmäistä puhuvat suhteesta Jumalaan, loput suhteesta ihmisiin.
Käskyt kattavat kaiken, mitä meidän tulee tietää.
Ne ovat perustus kaikelle tiedolle.
Meille on opetettu, että suvaitsematon ihminen, joka ei suvaitse -
ihan mitä tahansa, on todella tyhmä tyyppi, josta on pysyttävä kaukana.
Minä en aio suvaita aivan kaikkea.
En aio antaa ihmiset täyttää päätäni kaikenlaisella hölynpölyllä!
Minun uskoani ei kukaan voi muuttaa, eikä kukaan voi sitä ottaa minulta.
Minua ei vedetä alas rapakkoon. Henkeäni ja mieltäni ei myrkytetä.
Tiedän, mihin uskon, ja seison sen takana. Tehkää tekin niin!
Jos kerran kaikki tämä suvaitsevaisuus toimii, -
miksi kaikki on sekaisin?
Jos kaikki kerran toimii hyvin näin, missä ovat hedelmät?
Ihmiset ovat onnettomia, ja itsemurhat lisääntyvät.
On konkursseja ja avioeroja. Rappio vain lisääntyy maapallolla.
Mitä kauemmas ihminen vetäytyy Jumalasta, sen huonommin menee.
Jos he lähestyvät Jumalaa, elämä alkaa mennä yhä paremmin.
Kun olin erossa Jumalasta, elämäni oli kauheaa sekamelskaa.
Olin uskonnollinen kristitty, ja silti elämäni oli sekaisin.
Minusta tuli radikaali, tulisieluinen käytännön kristitty.
Nyt olen niin onnellinen, että tuskin kestän sitä!
Tiedän, mikä toimii elämässäni.
Olen elävä esimerkki Jumalan eheyttävästä voimasta.
Hän antaa takaisin ne vuodet, jotka paholainen on varastanut.
Jumala voi ottaa ihmisen, joka on valmis hoitolaitokseen -
ja antaa hänelle sielunrauhan. Hän voi ottaa rikollisen ja antaa -
hänelle oikeutta ja vanhurskauden. Iloöljyä tuhkan sijaan. Jumala voi.
Anteeksi, jos olen dogmaattinen, mutta Jumalan Sana toimii.
Joku ehkä sanoo: "Sekin toimii, mitä minä uskon." Mutta ei ikuisesti.
Usko minua, tulet ulos taikakuplastasi, ennemmin tai myöhemmin.
Kun se on ohi, ja se tulee olemaan, on vain yksi asia jäljellä.
Hän on Alfa ja Omega, Alku ja Loppu, -
Ensimmäinen ja Viimeinen.
Kun kaikki on lopussa, vain yksi seisoo jäljellä, ja se on Jumala.
Jokainen seisoo lopulta Jumalan edessä ja tekee tiliä elämästään.
Rukoilen teitä katsojia, älkää olko tyhmiä!
Katso hedelmiä, jotka tulevat asioista, joihin uskot.
Ja ne, jotka eivät usko mihinkään, katsokaa elämäänne.
Mitä sinulla on? Nukutko öisin?
Onko sinulla ystäviä, oletko iloinen ja onko sinulla rauha?
Onko elämälläsi merkitystä kenellekään toiselle?
Kuinka kauheaa se olisi elää ajatellen "Sitten se on vain ohi"?
En voi kuvitella, miksi joku nousee edes ylös vuoteesta -
ellei hän tunne Jumalaa.
Kun asiat ovat tällä mallilla, mitä järkeä siinä olisi?
Ymmärrän itsemurhien lisääntymisen.
Ihmiset eivät tunne Jeesusta henkilö- kohtaisesti, Häntä, joka on tie, -
totuus ja elämä. Hän on tie Jumalan luo, pääsy on yksin Hänen kauttaan.
Sinun tulee tietää, mitä uskot ja miksi, ja seisoa vahvana sen takana.
En välitä, mitä muut uskovat. Minä seuraan Jumalaa.
Minä seison tämän takana!
Koskaan ennen ei ole ollut näin tärkeää tietää, mitä uskomme ja miksi.
On seisottava Jeesuksen Kristuksen evankeliumin takana.
Jumala on asettanut meidät saarnaamaan ilosanomaa kansoille.
Television ja muun median kautta tavoitamme miljoonia 40 eri kielellä.
Olisi ollut mahdotonta saavuttaa heitä ilman ystäviä ja kumppaneita.
Antaessamme rakastamme Jumalaa. Arvostamme Häntä ja autamme muita.
Opetin Sacramentossa, mitä antaminen rakkaudessa tarkoittaa.
Tässä osa opetuksesta.
Antaminen on Jumalan palvomista.
Se on pyhä ja kunnioitettava osa jumalanpalvelusta.
Isä, rukoilemme Jeesuksen nimessä, että olisimme anteliaita joka päivä.
Opeta meitä olemaan antajia. Opeta meitä elämään antaaksemme, -
kuulemaan ihmisten tarpeita, etsimään avuntarvitsijoita -
ja olemaan ihmisiä, jotka vastaavat noihin tarpeisiin.
Jeesuksen nimessä, aamen.
Kuinka moni teistä on lukenut viime vuonna kirjoittamani kirjan -
"The Love Revolution", Rakkauden vallankumous?
Se on tähän mennessä tarpeellisin kirjani Jumalan seurakunnalle.
Jakeissa Joh. 13:34―35 Jeesus antaa uuden käskyn: -
Meidän tulee rakastaa toisiamme niin kuin Hän rakasti.
Siitä kaikki tietävät, että kuulumme Hänelle.
Jakeessa Matt. 22:36 Jeesukselta kysytään suurinta käskyä.
"Rakasta Herraa, sinun Jumalaasi, kaikesta sydämestäsi -
ja kaikesta sielustasi ja kaikesta mielestäsi."
ja: "Rakasta lähimmäistäsi niin kuin itseäsi."
Rakkaus ei ole pelkkiä sanoja, halaamista ja olalle taputtamista.
On hienoa, jos rakastamme toisiamme seurakunnassa, mutta lisää teot.
Rakastakaa ihmisiä todella. Rakkaus ei ole vain teoriaa, vaan tekoja.
Se on ihmisten auttamista ja heidän tarpeisiinsa vastaamista.
Se on uhrautuvaa antamista. Seura- kunnassa ei tulisi olla yhtäkään -
puutteenalaista ihmistä.
Kotiseurakunnassasi ei tulisi olla ketään sellaista, -
paitsi jos kyseessä on joku, joka ei halua tehdä työtä.
Mutta jos kyseessä on rehellinen ihminen, yksinhuoltajaäiti, -
jonka mies on hylännyt perheensä -
tai leski, joka on rahapulassa, hävetkäämme, jos sanomme heille: -
"Menkää rauhassa, pitäkää itsenne lämpimänä ja syökää hyvin."
Turha laulaa " Uhraan kaikkeni" ja olla tekemättä mitään.
Yritämme motivoida ihmisiä toimimaan uskonsa mukaan, -
saada Kristuksen ruumiin eloon -
menemään maailmaan ja näyttämään Jumalan rakkautta ihmisille.
Meidän tulee saarnata ja käyttää sanoja vain, jos se on välttämätöntä.
Toistanko saman?
Minusta kirjani on oikein hyvä.
Kuitenkin sitä on myyty vähemmän kuin muita kirjojani.
Ei siksi, että se olisi huonompi, mutta ihmisistä tämä ei ole tärkeää.
"Tiedän kyllä kaiken tuon. Rakastan sinua Herrassa."
En välitä, vaikka teitä ärsyttäisi se, että puhun tästä muutaman minuutin.
En puhu tästä saadakseni rahasi.
Voisin olla puhumattakin, ja silti Jumala pitäisi huolen meistä.
Puhun tästä, jotta ymmärtäisimme, ettemme ole vain ottajia.
On mentävä ja oltava ihmisille hyviä. Muuten Jeesuksen uhri on turha.
Haluan rohkaista sinua osoittamaan rakkauttasi kärsiville ihmisille.
Jos etsit tapaa auttaa, voit tehdä sen Toivon käsi -ohjelmamme kautta.
Se tarjoaa miljoonia aterioita nälkäisille, auttaa kodittomia, -
tuo toivoa vankiloihin, antaa kodin orvoille ja hoitaa sairaita.
Auta jakamaan Jumalan rakkautta!
1. Joh.3:17―18: "Jos nyt jollakin on tämän maailman hyvyyttä -
ja hän näkee veljensä olevan puutteessa, mutta sulkee häneltä -
sydämensä, kuinka Jumalan rakkaus saattaa pysyä hänessä?"
On paha asia, jos sydän suljetaan.
"Lapsukaiset, älkäämme rakastako sanalla tai kielellä, -
vaan teossa ja totuudessa." Anna siis kärsiville rakkauden tekona.
Tänään, kuten aina, tarjoamme sinulle Jumalan Sanaa.
Se on parasta, mitä voin tarjota.
Se on myös paras kohde rahavaroille. Sana on tärkein asia maailmassa.
Rahamme menevät kaikkeen, mistä ei ole meille pysyvää hyötyä, -
mutta Jumalan Sana vapauttaa sinut. Totuus tekee vapaaksi.
Voit tilata DVD:n "Totuus tekee vapaaksi" ja kirjani -
"100 tapaa yksinkertaistaa elämäsi" osoitteesta www.joycemeyer.org.
Yksinkertaisuuden voi rinnastaa vapauteen.
On mahtavaa, kuinka vapauttavaa on päästää irti turhista asioista.
Näistä periaatteista tulee olemaan teille apua. Ottakaa ne käyttöön.
Olette meille rakkaita. Kiitos mukanaolosta ja siunausta!
Haluatko Jumalan puhuvan sinulle henkilökohtaisella tavalla?
Joycen kirja "100 ways to simplify your life" ja DVD -
opettavat helposti ymmärrettävällä tavalla hengellisiä periaatteita.
Opit, kuinka tuntea vapautta ja nauttia elämästä enemmän.
Tilaa osoitteesta www.joycemeyer.org. Tee se tänään ja ole vapaa.
Seuraavassa jaksossa: -
En tarvitse aviomiestä tai lapsia, en ylennystä tai lisää rahaa.
Minulla on jo kaikki tarvittava! Olen astunut oikeasta ovesta.
Parasta kumppanuudessa Joycen kanssa on olla osana suuremmasta.
Olla siunaukseksi toisille on kumppanuudessa parasta.
Kun tartut toisia kädestä, voitte yhdessä saavuttaa suuria asioita.
Me voimme koskettaa ihmisiä ympäri maailman ilosanomalla.
Saan olla osallisena Jumalan siunauksista vain olemalla kumppani.
Tilaa ilmainen "Enjoying Everyday Life" -lehti jo tänään.
Sanoinko jo, että se on ilmainen? Tilaa se osoitteesta joycemeyer.org.
Sinä olet meille erittäin tärkeä.
Kiitämme kaikkia ystäviämme ja kumppaneitamme.
Ilman teitä maailmanlaajuinen työmme ei olisi mahdollista.
Yhdessä ruokimme nälkäiset ja viemme ilosanomaa kansoille.
Ota yhteyttä meihin, ja saat Joycen kokousaikataulun.
Tule kumppaniksi jakamaan Jumalan Sanaa maailmalle.
Käännös: Hilkka Sepponen
Ohjelman mahdollistivat Joyce Meyer Ministriesin tukijat ja kumppanit.